open-index/open-wikipedia-markdown huggingface dataset:
John Turner

**John Napier Wyndham Turner**, PC, CC, QC (gebore op 7 Junie 1929 - 18 September 2020) was 'n Kanadese prokureur en politikus, wat as die 17de Eerste Minister van Kanada gedien het van 30 Junie tot 17 September 1984.

Tydens sy politieke loopbaan het Turner verskeie prominente Kanadese kabinetsposte beklee, insluitend Minister van Justisie en Minister van Finansies, onder Eerste Minister Pierre Trudeau (1968-1975). Te midde van 'n wêreldwye resessie en die vooruitsig om die ongewilde loon- en prysbeheer te implementeer, bedank Turner verbasend uit sy pos in 1975. Na 'n rustyd buite die politiek gedurende 1975-1984, keer Turner terug om die liberale leierskap suksesvol te betwis. Turner is Eerste Minister vir slegs 79 dae (die tweede kortste ampstermyn in die Kanadese geskiedenis ná Charles Tupper), toe hy die parlement ontbind onmiddellik nadat hy ingesweer is as Eerste Minister. Hy het die 1984-verkiesing verloor met 'n weghol oorwinning vir die opposisie. Turner het aangebly as liberale leier en leier van die amptelike opposisie vir die volgende ses jaar, waartydens hy sy party tot 'n matige herstel in die 1988-veldtog gelei het, maar bedank uit die politiek in 1990.
Florisbadskedel

Die **Florisbadskedel** is ’n fossiele skedel wat oorspronklik in 1932 deur prof. T.F. Dreyer op die argeologiese perseel Florisbad in Suid-Afrika ontdek is. Hy het dit as *Homo helmei* geklassifiseer om dit te onderskei van *Homo sapiens*-fossiele. Dit word nou gewoonlik gereken as ’n archaïese *H. sapiens* of *Homo heidelbergensis*. Dit kan egter ’n spesie tussen *H. heidelbergensis* en *H. sapiens* wees, en dan kan die klassifikasie *H. helmei* geldig wees. 

Die Florisbadskedel is sowat 259&nbsp;000 jaar oud en die enigste skedel in sy soort en ouderdom ter wêreld.

## Verwysings 
## Ander bronne
*Brink, J.S. 1988. The taphonomy and palaeoecology of the Florisbad spring Fauna. Palaeoecology of Africa 19: 169–179. Culna, September 1997.
*Brink, J.S. 1987. The archaeo-zoology of Florisbad, Orange Free State. Memoirs van die Nasionale Museum 24: 1–151.
*Grün, R., Brink, J.S., Spooner, N.A., Taylor, L., Stringer, C.B., Franciscus, R.B. & Murray, A. 1996. Direct dating of the Florisbad hominid. Nature 382: 500–501.
Abbotsford

**Abbotsford** is 'n stad in Kanada. Dit is in die *Lower Mainland*-streek van die provinsie Brits-Columbië geleë. Volgens die 2011-sensus het dit 'n bevolking van 133&nbsp;497 mense.

## Eksterne skakels 
* Die stad se amptelike webtuiste

duimnael|links|Pasifiese Standaardtyd (rooi) in Amerika en Kanada
Hofmeyrskedel

Die **Hofmeyrskedel** is die fossiel van ’n 37&nbsp;000 jaar oue menslike skedel wat in 1952 ontdek is. Dit is een van die min skedels van moderne mense ouer as 20&nbsp;000 jaar wat in Afrika suid van Ethiopië gevind is.

## Agtergrond 
Die skedel is in die droë rivierbedding van die Vlekpoortrivier naby Hofmeyr in die Oos-Kaap, Suid-Afrika, ontdek. Geen ander bene of argeologiese artefakte is saam met die skedel in die gebied gevind nie. Dit is een van net ’n paar fossiele uit Afrika van die moderne mens wat ouer as 30&nbsp;000 jaar is. Ander is hoogstens sowat 20&nbsp;000 jaar oud.

In die 1990's het Alan Morris van die Universiteit van Kaapstad die skedel in ’n museum in Port Elizabeth gesien. Hy het dit later aan die antropoloog en anatoom Frederick E. Grine van die Staatsuniversiteit van New York gewys, wat ’n gedetailleerde studie van die skedel laat doen het.

Volgens Morris sou die eienaar van die kopbeen nie soos moderne Afrikane of moderne Europeërs gelyk het nie, maar dit was beslis ’n moderne mens. Die kopbeen steun die moderne teorie dat die moderne mens in Afrika ontstaan het; een groep het Afrika tussen 65&nbsp;000 en 25&nbsp;000 jaar gelede verlaat en na die res van die wêreld versprei, terwyl die ander groep in Afrika gebly het.

## Verwysings 
## Verdere leesstof 
*
* 
* 
*
Pasifiese Standaardtyd

duimnael|400px|Pasifiese Standaardtyd (rooi) in Amerika
**Pasifiese Standaardtyd** of **PST** is 'n tydsone wat agt uur agter UTC is.

Pasifiese Standaardtyd word gevolg in die volgende gebiede: (* gee aan dat somertyd gevolg word)

* Kanada (Brits-Columbië*, Yukon*)
* Verenigde State: (Kalifornië*, Idaho (die noorde)*, Nevada*, Oregon*, Washington*)
* Meksiko (Neder-Kalifornië *, Clarión-eiland).

## Sien ook 
* UTC-08:00
Kleinvoet

**Kleinvoet** is die bynaam van die fossiel van ’n buitengewone, volledige Hominini-skedel wat in 1994–'98 in die Sterkfonteingrotte in Suid-Afrika ontdek is.

## Ontdekking 
duimnael|200px|links|Die grot waar Kleinvoet ontdek is en waar uitgrawings steeds plaasvind.
duimnael|260px|Kleinvoet se voetbene.
Terwyl die paleoantropoloog Ronald J. Clarke in 1994 deur museumbokse met die etiket "Cercopithecoids" gekyk het, het hy afgekom op fossielstukke waarvan hy verskeie herken het as dié van ’n hominien. Hy het vier linkervoet-bene gesien wat gelyk het of dit aan dieselfde persoon behoort. Dié stukke was van die Silberberg-grot by Sterkfontein. Hulle is beskyf as dele van die genus *Australopithecus* en is gekatalogiseer as **Stw&nbsp;573**.

Omdat die bene so klein was, het hy dit "Kleinvoet" gedoop. Hy het in 1997 nog bene van dieselfde individu in aparte sakke gevind, onder meer ’n deel van die distale skeenbeen wat duidelik van die res van die been afgeskeur is. Hy het twee assistente, Stephen Motsumi en Nkwane Molefe, na die Silberberg-grot gestuur om die passende stuk van die skeenbeen te probeer vind. Twee dae later is die res van die been gevind waar dit uit ’n rots steek. Hier het dr. Clarke en sy span die hele skedel, kakebeen en ander ledemate gevind.

Dit is in 1998 aan die pers bekend gemaak en het aansienlike aandag in die wêreldmedia geniet.

Hierna is ’n redelik volledige skelet gevind, onder meer ’n volledige voorarm en hand, dele van die pelvis, ribbes en ruggraat. Uitgrawings word steeds gedoen en die skelet sal waarskynlik baie vollediger wees as die beroemde *Australopithecus afarensis*-skelet Lucy van Ethiopië.

Clarke meen Kleinvoet behoort nie tot die spesie *Australopithecus afarensis* of *Australopithecus africanus* nie, maar tot ’n unieke *Australopithecus*-spesie wat vroeër by Makapansgat en Sterkfontein gevind is, *Australopithecus prometheus*.

## Datering 
Die ingewikkelde geologie van Sterkfontein maak dit moeilik om die presiese ouderdom van die bene vas te stel omdat daar geen vulkaniese tufsteen vir akkurate radiometriese datering is nie. Daar is aansienlik gedebatteer oor hoe oud Stw&nbsp;573 is. Ramings wissel van byna 4&nbsp;miljoen jaar tot 2,2&nbsp;miljoen jaar. Volgens ’n magnetochronologiese raming is die skelet sowat 3,3&nbsp;miljoen jaar oud.

## Verwysings 
## Eksterne skakels 
* TalkOrigins-argief oor Kleinvoet
* 
* 15px Hierdie artikel is vertaal uit die Engelse Wikipedia
Sts 71

**Sts 71** is ’n fossiele skedel van die spesie *Australopithecus africanus* wat in 1947 in die Sterkfonteingrotte in Suid-Afrika ontdek is deur die paleontoloog Robert Broom. In 1972 het John Wallace Sts&nbsp;71 verbind met **Sts&nbsp;36**, ’n onderste kakebeen wat op dieselfde plek ontdek is, danksy die afslytingspatroon van die tande. Dit is na raming sowat 2,5&nbsp;miljoen jaar oud.

Sts&nbsp;71 het ’n kleiner skedel en gelaatstrekke as enige vroulike lid van Australopithecus wat al ontdek is, maar volgens die tande is dit manlik. Die kakebene steek vorentoe uit en die kouspiere is groot. Die brein was sowat 428&nbsp;cm3.

## Verwysings 
*
*
*
Sts 14

**Sts 14** is ’n fossiele pelvis, ruggraat, rib en femur van die spesie *Australopithecus africanus* wat in 1947 deur Robert Broom ontdek is in die Sterkfonteingrotte in Suid-Afrika. Dit is na raming 2,6-2,8&nbsp;miljoen jaar oud.

Dit het ’n uitsonderlike mensagtige pelvis, wat nie ooreenstem met enige ander dier s’n nie. Dit lyk of dit in ’n mate op twee bene geloop het. Dit is die eerste vonds wat bewys dat diere voor *Homo sapiens* al op twee bene geloop het.

Sommige wetenskaplikes meen Sts&nbsp;14 kan aan Mev. Ples behoort (hoewel haar ouderdom op 2,15&nbsp;miljoen jaar geraam word).

## Verwysings 
## Eksterne skakels 
*Foto van STS 14 
*
*
Australopithecus anamensis

***Australopithecus anamensis*** (of *Praeanthropus anamensis*) is ’n uitgestorwe spesie van die genus *Australopithecus* wat sowat 4&nbsp;miljoen jaar gelede geleef het. Dit is die oudste spesie wat met sekerheid toegeken kan word aan die menslike stamboom. Byna honderd fossiele van Kenia en Ethiopië is bekend; dit verteenwoordig meer as 20 individue.

## Ontdekking 
’n Boarmbeen in Plioseen-strata is die eerste deel van die spesie wat in die Turkanameer-gebied in Kenia ontdek is, hoewel dit nie in daardie tyd besef is nie. ’n Navorsingspan van die Harvard-universiteit het dit in 1965 gevind. Dit is voorlopig as *Australopithecus* geklassifiseer en die ouderdom is op 4&nbsp;miljoen jaar geraam. Min bykomende inligting is ontdek tot in 1987, toe die Kanadese argeoloog Allan Morton (saam met Harvard se Koobi Fora-veldskool) stukke ontdek het van ’n fossiel wat uit ’n heuwel naby die Turkanameer in Kenia steek.

In 1994 het die paleoantropoloog Meave Leakey en die argeoloog Alan Walker uitgrawings op die terrein gedoen en nog verskeie stukke van die hominied gevind, onder meer ’n volledige been van die onderste kakebeen wat soos dié van ’n sjimpansee *(Pan troglodytes)* lyk, hoewel die tande ’n groter ooreenstemming met die mens s’n toon.

In 1995 het Meave Leakey en haar vennote die nuwe vondste vanweë die verskille met *Australopithecus afarensis*, geklassifiseer as ’n nuwe spesies, *A. anamensis*; die naam kom van die woord vir "meer" in die taal Turkana.

## Verwysings 
## Eksterne skakels 
*(ArchaeologyInfo.com) C. David Kreger, "Australopithecus anamensis"
*PBS Die oorsprong van die mens
*’n Artikel oor die ontdekking in 2007 (Julie 2007)
Aspersie

Die **aspersie** (*Asparagus officinalis*) is 'n lentegroente en 'n meerjarige blommende plantspesie in die genus *Asparagus*, familie *Asparagaceae*, wat sy oorsprong aan die oostelike Middellandse See het. Dit was reeds aan die ou Romeine bekend, en word as 'n groente in Europa verbou sedert die vyftiende eeu. Die term verwys ook na sy eetbare lote; die risome waaruit ondergrondse ogies of lote elke jaar spruit, en aanleiding gee tot 'n stingelverlenging van tussen 1 en 1,5 meter.

## Aspersies in kookkuns 
In kookkuns word groen of wit spruite gebruik: die varsheid van die stingels word volgens verskeie kriteria beoordeel: ferm en bros aspersies van dieselfde dikte, met dikker are, goeie eienskappe wat 'n homogene dis lewer.

Tydens aankoop moet aspersies die aangename geur van ryp koringare afgee. Dit moet beide sterk en soepel voel om aan te raak en breek met weerstand tussen die vingers. Die hak moet nie te droog wees nie (wanneer gedruk word, moet die sap wat na vore kom nie bitter wees nie), wat op 'n onlangse oes dui.

Wit aspersies word heeltemal ondergronds gekweek, in die afwesigheid van lig, dit verskaf aan die aspersie 'n delikate geur en fyn tekstuur.

Groen aspersies word in die buitelug verbou, en het hul kleur te danke aan die normale proses van chlorofilsintese wat in sonlig plaasvind. Dit lewer 'n sterk geur en byna soet kiemgedeelte op. Dit is ook die enigste aspersie wat nie afgeskil hoef te word nie.

## Galery 

Asparagus-Bundle.jpg|'n Gerf gekweekte aspersies

## Voedingswaarde 
## Sien ook 
* Lys van Asparagus-spesies

## Bronnelys 
* le Roux, Francette: Gesondheid sonder die rondheid. In: Suid-Afrikaanse Panorama. Jaargang 34, nr. 4, April 1989. ISSN 0-491-4783

## Verwysings
Siries

**Siries** (ܠܫܢܐ ܣܘܪܝܝܐ *Leššānā Suryāyā*; [/lɛʃʃɑːnɑː surjɑːjɑː/]) is 'n dialek van Aramees wat op 'n vroeëre stadium dwarsdeur die Midde-Ooste gepraat is. Die taal is lid van die Noordwes-Semitiese taalfamilie.

duimnael|links|*Leššānā Suryāyā* geskryf in die Siriese alfabet
Siries het 'n kulturele en literêre invloed op die ontwikkeling van Arabies gehad wat dit in die 14de eeu n.C. vervang het. Siries word nog as die liturgiese taal deur Siriese kerke in die Midde-Ooste en Indië gebruik. Dit word ook as 'n minderheidstaal in Irak erken.

'n Moderne herlewing het beperkte sukses opgelewer, insluitend die skepping van Siriese koerante. Die taal word ook in sommige Assiriese skole in Indië, Israel, Irak en Swede geleer.

Dit word in die Siriese alfabet geskryf wat regstreeks van die Aramese alfabet afgelei is.

## Verwysings 
## Eksterne skakels 
* Beth Mardutho – The Syriac Institute
Pampoen

duimnael|300px|Pampoene in 'n tuin
duimnael|Verskeie groot pampoene
[duimnael|'n Pampoen[blom aan 'n stingel]]
thumb|Pampoenpitte (verouder)

**Pampoen** verwys na sekere kultivars van skorsies, mees algemeen dié van *Cucurbita pepo*, wat rondom 'n gladde, effens geriffelde, skil het en diep geel tot oranje gekleur is. Die dik dop bevat die sade en pulp. Sommige buitengewoon groot kultivars van skorsies met 'n soortgelyke voorkoms is ook afgelei van *Cucurbita maxima*. Spesifieke kultivars van die winterskorsies is afgelei van ander spesies, insluitend *C. argyrosperma* en *C. moschata*, word ook soms "pampoen" genoem. In Nieu-Seeland en Australië verwys die term "pampoen" in die algemeen na die breër kategorie wat winterskorsies elders genoem word.

Pampoene, soos ander skorsies, is inheems aan Noord-Amerika. Pampoene word wyd gekweek vir kommersiële gebruik. Pampoenpastei is 'n tradisionele deel van dankseggingsetes in die Verenigde State van Amerika. Kommersieel geblikte pampoen puree en pampoen pasteivulsels word gewoonlik gemaak van verskillende soorte van die winterskorsies. Pampoene word dikwels uitgehol as Jack o'lanterns vir versiering rondom Halloween.

## Eksterne skakels 
* 
*
Patats

Die **patat** (*Ipomoea batatas*) is 'n dikotiele plant wat behoort tot die familie *Convolvulaceae*. Dit is 'n groot bron van stysel met 'n soet smaak, die knolagtige wortels is 'n wortelgroente. Die jong blare en lote word soms geëet as groenigheid. Van die sowat 50 genera en meer as 1&nbsp;000 spesies van *Convolvulaceae*, is *I. batatas* die enigste gewas van groot belang - 'n paar ander word plaaslik gebruik, maar heelparty is eintlik giftig. Patats is net verlangs verwant aan die aartappel (*Solanum tuberosum*) en behoort nie aan die nastergalfamilie (*Solanaceae*) nie.

Die genus *Ipomoea* van die patat bevat ook verskeie tuinblomme genaamd "morning glories", alhoewel die term gewoonlik nie uitgebrei word na *Ipomoea batatas* nie. Sommige kultivars van *I. batatas* word as ornamentele plante gekweek.

Die plant is 'n meerjarige kruidagtige wingerdstok, met alternatiewe hartvormige of handvormige gelobde blare en mediumgrootte blomme. Die eetbare knolagtige wortel is lank en spits, met 'n gladde skil waarvan die kleur wissel tussen geel, oranje, rooi, bruin, pers en beige. Die vlees wissel van beige tot wit, rooi, pienk, geel, oranje en pers. Patatrasse met wit of liggeel vlees is minder soet en klam as diegene met rooi, pienk of oranje vlees. 
[duimnael|links|Patatkoek van [Réunion]]
## Eksterne skakels 
* 
* 

## Verwysings
TM 1517

**TM 1517** is ’n fossiele skedel en onderkaak van die spesie *Paranthropus robustus* ('n hominiede). Dit is in 1938 by Kromdraai, Suid-Afrika, ontdek deur Robert Broom.

Eienskappe sluit in gehoorbuise wat onder die vlak van die wangbene geleë is (eerder soos by mense as soos by ape) en ’n vorentoe geleë foramen magnum (agterhoofopening), wat daarop dui dat dit ’n meer regop houding gehad het as moderne Afrika-ape. In vergelyking met die genus *Australopithecus*, is TM&nbsp;1517 effens groter en meer robuus, en dit het ’n platter gesig en kleiner oogtande.

## Verwysings 
* Foto van TM 1517 
*
Pers

**Pers** is 'n verskeidenheid van skakerings van kleur tussen rooi en blou. Die Oxford English Dictionary beskryf dit as 'n diep, ryk kleur tussen bloedrooi en violet.

Pers as kleur is deur die Romeinse keisers en landdroste gedra, en later deur die Rooms-Katolieke biskoppe. Sedertdien word pers in die algemeen geassosieer met koninklikes en vroomheid. Die *Purple Heart* word toegeken aan Amerikaanse soldate wat gewond is of gesneuwel het.

## Kleurkoördinate 
Volgens verskeie kleurskemas word **pers** as volg voorgestel:

## Variasies en gebruike 

Lêer:Jacaranda .jpg|Die pers blomme van 'n jakarandaboom
Lêer:Procession of the Precious Blood of Jesus Christ-Bruges; nederlandse Bisschop 50.JPG|Pers is die kleur van vroomheid. Monseigneur Eijk, Biskop van Groningen, Nederland
Lêer:Cabernet Sauvignon grapes from Château Cos D'Estournel.jpg|Cabernet Sauvignon druiwe in Frankryk.
Lêer:Pflaumen.JPG|Pruime (*Prunus domestica*)
Lêer:DoubleFuchsias wb.jpg|Fuchsia in die RGB-kleurmodel is pers teen maksimum helderheid.
Lêer:Duochrome super macro eye shadow by m.a.c., ben nye, and coastal scents..jpg|Pers oogskadu is bedoel om aandag na die oë te trek.

## Sien ook 
* Lys van kleure

## Verwysings 
## Eksterne skakels 
* 

## Notas
Paranthropus robustus

***Paranthropus robustus*** (of ***Australopithecus robustus***) is oorspronklik in 1938 in Suid-Afrika ontdek. Dit lyk of die spesie se skedeleienskappe ontwikkel het om beter te kou. Vanweë die spesifieke eienskappe wat met dié robuuste lyn van *Australopithecus* verbind word, het die antropoloog Robert Broom die genus *Paranthropus* geskep en die spesie daarin geklassifiseer.

*P. robustus* het tussen sowat 2&nbsp;miljoen en 1,2&nbsp;miljoen jaar gelede geleef. Hulle het groot kakebene, kakebeenspiere en tande gehad wat aangepas was by die droë omgewing waarin hulle gewoon het.

## Ontdekking 
duimnael|links|150px|Eurydice, DNH-7.
Ná die Australiese anatoom en antropoloog Raymond Dart se ontdekking van *Australopithecus africanus*, was Broom ’n ondersteuner van Dart se teorie dat dié spesie ’n voorouer van *Homo sapiens* is. Broom was ’n Skotse dokter wat toe in Suid-Afrika gewerk het. Hy het met sy eie uitgrawings in Suid-Afrika begin om nog fossiele te vind. In 1938 het hy by Kromdraai ’n skedel en tande ontdek wat ooreengestem het met Dart se *A. africanus*, maar dit het meer robuuste kenmerke gehad. 

Later is die oorblyfsels van nog 30 individue in ’n grot by Swartkrans gevind. ’n Ondersoek van die gebit dui daarop dat die gemiddelde *P. robustus* selde ouer as 17 jaar geword het.

## Morfologie 
*P. robustus* se kop het ’n bietjie gelyk soos dié van ’n gorilla, met groter kakebene en tande as ander voorbeelde in die *Homo*-lyn. Die skedel DNH&nbsp;7, of Eurydice, is in 1994 deur Andre Keyser by die Drimolen-grot naby Johannesburg ontdek. Dit is sowat 2,3&nbsp;miljoen jaar oud en vermoedelik vroulik. Die mannetjies was moontlik tot 1,2&nbsp;m lank en het 54&nbsp;kg geweeg teenoor die wyfies se 1&nbsp;m en 40&nbsp;kg – daar was dus ’n groot mate van geslagsdimorfie (verskille tussen die geslagte). 

Die grootte van die maaltande stem meer ooreen met dié van ’n gorilla as met dié van ’n mens. Die gemiddelde breingrootte was tussen 410 en 530&nbsp;cm3, omtrent so groot soos dié van ’n sjimpansee. 

## Eksterne skakels 
*"MNSU" 
*"Archaeology Info"
*Paranthropus robustus – "Smithsonian Institution"
Klasiesriviergrotte

Die **Klasiesriviergrotte** is ’n paar grotte oos van die Klasiesriviermond in die distrik Humansdorp in die Oos-Kaap, Suid-Afrika. In die drie hoofgrotte en twee beskutte areas aan die voet van ’n hoë krans is bewyse ontdek dat dit sowat 125&nbsp;000 jaar gelede tydens die Middel-Steentydperk bewoon was.  

Van 1960 af het Ronald Singer, Ray Inskeep, John Wymer, Hilary Deacon, Richard Klein en ander beweer die fossiele bevat van die vroegste bekende oorblyfsels van die moderne mens. Verdere ondersoeke het egter getoon dié fossiele val "buite die omvang van moderne variasie".

Bewyse is gevind dat skulpvis gevang en plante, wortels en blomme vir kos versamel is, asook van die maak van steenartefakte. en land/veld-beheer deur middel van brande.

Daar word steeds gedebatteer of die inwoners se gedrag dié van moderne mense was of nie. 

## Verwysings 
## Eksterne skakels 
* Voorgeskiedenis van Suid-Afrika 
* Klasiesriviergrotte deur K. Kris Hirst by "About Archaeology"
* Foto's van Klasiesrivier-materiaal by die Suid-Afrikaanse Museum
Swartmag-saluut

[duimnael|links|upright|Tommie Smith en John Carlos toon die Swartmag-saluut tydens die [Olimpiese Somerspele 1968 in Meksikostad.]]

Die **Swartmag-saluut** is 'n saluut met 'n uitgestrekte arm, gebalde vuis en kop omlaag. Dit word hoofsaaklik deur swart persone as 'n teken van verset gebruik.

Die saluut is die eerste keer deur swart Amerikaanse atlete tydens die Olimpiese Somerspele van 1968 as protes teen rassisme gebruik. Die insident vind tydens die medaljeseremonie na die 200-meter plaas. Tommie Smith en John Carlos, onderskeidelik eerste en derde, staan tydens die speel van die Amerikaanse volkslied met gebalde vuiste en geboë hoofde. Na die voorval word die twee uit die Olimpiese dorp geskop.

Die saluut word algemeen in Suid-Afrika, selfs na die beëindiging van Apartheid, gesien. Dit gaan soms met haatspraak gepaard, soos die sing van "Skiet die Boer" en "Bring my masjiengeweer".

## Sien ook 
* Nazi-saluut
Pienk

**Pienk** is 'n ligte rooi kleur, wat sy naam verkry van die blom van *Dianthus caryophyllus*, 'n pienk angelier.  Volgens opnames wat in Europa en die Verenigde State van Amerika gedoen is, is pienk, veral wanneer dit gekombineer word met wit of ligblou, die kleur wat mees algemeen geassosieer word met vroulikheid, sensitiwiteit, sagtheid, kinderjare en die romantiese. Maar, wanneer dit gekombineer word met pers of swart, hou dit verband met die erotiese en verleiding.

Pienk is die eerste keer in Engels as 'n kleurnaam gebruik in die laaste deel van die 17de eeu.

## Kleurkoördinate 
Volgens verskeie kleurskemas word **pienk** as volg voorgestel:

*Bron: HTML/CSS*

## Variasies en gebruike 
Variasies van **pienk** kan as volg voorgestel word:

Lêer:Dianthus.jpg|Die kleur pienk ontleen sy naam van 'n pienk blom, 'n lid van die genus *Dianthus*.
Lêer:Rosa Queen Elizabeth1ZIXIETTE.jpg|Meeste Europese tale noem **pienk** *roos* of *rosa* na die roosblom.
Lêer:Cherry blossoms in the Tsutsujigaoka Park.jpg|Kersiebloeisels in Senai, Japan. Die Japannese taal gebruik verskillende woorde vir die pienk van kersiebloeisels (*sakura-iro*) en perskebloeisels (*momo-iro*).
Lêer:Greater Flamingoes (Phoenicopterus roseus) in flight W IMG 0081.jpg|Pienk word verbind met die eksotiese. Grootflaminke in vlug oor die Pocharammeer in Andhra Pradesh, Indië.
Lêer:Pink 1963 Cadillac.jpg|'n 1963 pienk Cadillac trek aandag weens sy uitspattige kleur.
Lêer:Pink gothlolita.jpg|Pienk saam met wit simboliseer gewoonlik jeug, teerheid en onskuldigheid.
Lêer:Kelly Sullivan at the Oscars.jpg|Pienk lipstiffie trek aandag en harmoniseer met velkleur, kleredrag en mode-bykomstighede.

## Sien ook 
* Lys van kleure
* Skakerings van pienk

## Verwysings 
## Eksterne skakels 
* 

## Notas
Oranje (kleur)

::*Hierdie artikel handel oor die kleur. Vir ander gebruike, sien Oranje (dubbelsinnig)*

 is 'n kleur geleë tussen rooi en geel in die ligspektrum, en word deur meeste skilders in die tradisionele kleurwiel gebruik.

Die naam is afgelei van die Engelse "orange (fruit)" ('n lemoen in Afrikaans).

In Europa en Amerika word oranje gewoonlik geassosieer met vermaak, die onkonvensionele, ekstroverte, vuur, aktiwiteit, gevaar, smaak en aroma, die herfsseisoen en Protestante. In Asië is dit 'n belangrike simboliese kleur van Boeddhisme en Hindoeïsme.

## Kleurkoördinate 
duimnael|regs|170px|Doritos met 'n nacho-kaasgeur, bevat, soos meeste ander happies, 'n oormaat tartrasien en "Red 40" sintetiese voedselkleursel.
Volgens verskeie kleurskemas word  as volg voorgestel:

## Sien ook 
* Lys van kleure

## Eksterne skakels 
*
Slag van Nicholsonsnek

Die **Slag van Nicholsonsnek** het op 30 Oktober 1899 plaasgevind tydens die Tweede Vryheidsoorlog naby Ladysmith. 'n Boeremag onder beheer van genl. Christiaan de Wet het 'n Britse mag van 1000 soldate onder beheer van lt.kol. F.R.C. Carleton verslaan en in die proses 850 Britte gevange geneem. Die geveg staan ook bekend as die Slag van Klein Majuba.

## Agtergrond 
duimnael|links|Melton Prior skets die gebeure by Nicholsonsnek.

Luit. Kol. F.R.C. Carleton was gestuur met sy troepe om Nicholsonsnek te beset om sodoende die linkerkantse flank van die Britse hoof linie te beskerm. Hy vertrek gedurende die aand van 29 Oktober uit Ladysmith op 'n 10&nbsp;km tog om die taak te verrig. Sy kanonne en reserwe ammunisie was vervoer deur 'n 100 muile. Aanvanklik was hulle vordering goed en hy besluit om Cayinggubo heuwel te beset. Terwyl hulle die heuwel bestyg hoor die Boere wagte hulle en vuur 'n paar skote in die Britte se rigting. Party van die Britse soldate word paniekerig en hardloop skreeuend teen die heuwel af. Dit veroorsaak chaos wat veroorsaak dat die muile losbreek en weghardloop. Dus verloor Carleton sy reserwe ammunisie en kanonne. Hy beset nogtans die heuwel en beveel sy magte om hulle in te graaf.

## Die geveg 
Generaal Erasmus se mag, bestaande uit die Pretoria kommando, noordoos van Ladysmith by 'n heuwel met die naam Pepworth word bewus van die Britse mag en berei hulle voor vir 'n aanval om 5-uur die oggend. Aan die ooste van Cayinggubo hoor De Wet ook die geraas van die kanonne in die nag en hy en kommandant Steenekamp kry toestemming om met 300 man ondersoek in te stel. Hulle bereik die voet van Cayinggubo teen dagbreek en was verbaas om die Britte op die heuwel te sien. Hulle berei voor vir 'n aanval soortgelyk aan die van Majuba in 1881. Hulle bestyg die heuwel versigtig en teen 11-uur was hulle verspreid om en onder die kruin. Carleton was onbewus van hulle. De Wet loods sy finale aanslag. Teen 12-uur was die baie van die Britse soldate op die heuwel gewond of dood. Party hardloop teen die heuwel af net om hulle vas te loop teen die magte van Erasmus, wat hulle weer teen die heuwel uitjaag. Teen 1-uur het die Britse magte oorgegee en Carleton word ook gevangene geneem. Die Britse magte se ammunisie was teen die hierdie tyd amper op.

## Sien ook 
* Skermutselinge van die Tweede Vryheidsoorlog

## Bronne 
* *Ensiklopedie van Suidelike Afrika* Eric Rosenthal 1967.
* *The War Reporter*. J.E.H. Grobler. Jonathan Ball Publishers. 2004.
Beige

[duimnael|links|175px|Die benaming **Beige** kom van die [Franse woord vir die kleur van natuurlike wol. Hierdie is vars-geskeerde wol van die "Royal Winter Fair".]]

**Beige** is 'n baie ligte bruin kleur, onder andere beskryf as 'n vaal sand ligbruin kleur, 'n grys-bruin, 'n ligte grys-geelbruin, of 'n ligte tot grys geel. Dit word deesdae gebruik vir 'n verskeidenheid van ligte skakerings wat gekies word vir hul neutrale of bleekwit voorkoms.

Beige word as 'n kleurterm gebruik in die moderne sin in Frankryk sedert 1855–1860 en die skrywer Edmond de Goncourt gebruik dit in sy roman *La Fille Elisa* in 1877. Die eerste opgetekende gebruik van beige as 'n kleurnaam in Engels is in 1887.

Sedert die 1920's het die betekenis van die term **beige** uitgebrei tot 'n punt waar dit nie net gebruik word vir 'n ligte geelbruin kleur nie, maar ook vir 'n wye verskeidenheid van ligte bruin- en ligbruinskakerings.

**Beige** is uiters moeilik om te produseer in tradisionele geneutraliseerde CMYK-drukwerk as gevolg van die lae vlakke van ink op elke plaat; dikwels sal dit in pers of groen druk en die resultate sal waarskynlik wissel in 'n enkele oplaag.

## Kleurkoördinate 
Volgens verskeie kleurskemas word **beige** as volg voorgestel:

## Sien ook 
* Lys van kleure

## Verwysings
Maroen

duimnael|Kastaiing (Eng. *Chestnut*)

**Maroen** is 'n donker bruinrooi  kleur wat sy naam kry van die Franse woord **marron**, of kastaiingbruin  Dit is ook sinoniem met die Italiaanse woord *marrone* en die Middeleeuse Grieks *maraon*. Die *Oxford English Dictionary* beskryf dit as 'n "bruinrooi of klaret kleur"

Vir die RGB-model wat  vir kleure op rekenaarskerms en televisiemonitors gebruik word, kan maroen geskep word deur die helderheid van rooi met sowat die helfte te verminder.
[duimnael|regs|Maroenkleurige eppoulette soos deur [Suid-Afrikaanse Geneeskundige Diens|SAGD-offisiere gedra voor 1994.]]

## Kleurkoördinate 
Volgens verskeie kleurskemas word **maroen** as volg voorgestel:

## Sien ook 
* Lys van kleure

## Verwysings
Slag van Ysterspruit

Die **Slag van Ysterspruit** het op 25 Februarie 1902 plaasgevind tydens die Tweede Vryheidsoorlog by Ysterspruit, 20&nbsp;km wes van Klerksdorp. 'n Boeremag van 700 manskappe, onder beheer van Genl. Koos de la Rey, het 'n Britse mag van 700 soldate onder beheer van Kolonel William Anderson verslaan.

## Sien ook 
* Skermutselinge van die Tweede Vryheidsoorlog

## Bron 
* *The War Reporter*. J.E.H. Grobler. Jonathan Ball Publishers. 2004.
Olyf (kleur)

Die kleur **olyf** is 'n geel-groen, grys-groen of donkergeel kleur, soos dié van groen olywe.

As 'n kleurwoord word dit reeds in laat Middel-Engels gebruik. Geskakeer na groen, raak dit 'n vaal-olyfkleur.
duimnael|Heerlike groen olywe

## Kleurkoördinate 
Volgens verskeie kleurskemas word **olyf** as volg voorgestel:

## Sien ook 
* Lys van kleure

## Verwysings
Lemmetjie (kleur)

**Lemmetjie** is 'n skerp groen kleur wat gewild is wanneer sg. neonkleure geproduseer word.

## Kleurkoördinate 
Volgens verskeie kleurskemas word **lemmetjie** as volg voorgestel:

## Sien ook 
* Lys van kleure
Robert McBride

**Robert McBride** (gebore 6 Julie 1963) was hoof van die die buitelandse tak van die Staatsveiligheidsagentskap vanaf 1 Julie 2020 tot Julie 2021. Hy was hoof van die Suid-Afrikaanse Polisiediens se Onafhanklike Ondersoekdirektoraat (Opod) tot in 2019. Hy was voorheen die hoof van die Ekurhuleni Metropolitaanse Munisipaliteit se verkeerspolisie. In sy jeugjare was hy betrokke by Umkhonto we Sizwe, die ANC se gewapende vleuel.

## Biografie 
Beide McBride se ouers was onderwysers. Hy is in Addington-hospitaal gebore en het in Wentworth, 'n voorstad 11 km vanaf Durban, grootgeword.

Op 14 Junie 1986 speel hy 'n leidende rol met die opblaas van die "Why Not"-restaurant en die ''Magoo's Bar'' in Durban. Drie wit vroue is tydens die ontploffings dood en 69 mense is beseer. Hy is vervolgens in hegtenis geneem en ter dood veroordeel, maar is later begenadig. In 1992 word hy vrygelaat nadat sy optrede as "polities gemotiveerd" geklassifiseer is. Hy ontvang amnestie by die Waarheid-en-versoeningskommissie (WVK) nadat die ANC aanvanklik alle betrokkenheid by die gebeure ontken het.  Ten spyte van die amnestie beskryf die WVK die aanval as 'n "growwe skending van menseregte".

Op 9 Maart 1998 is hy, destyds as hooggeplaaste amptenaar in die departement van buitelandse sake, op aanklagte van wapensmokkel in Mosambiek in hegtenis geneem. Sy verweer was dat hy die smokkel van wapens namens die Suid-Afrikaanse Nasionale Intelligensie (NIA) ondersoek het. Na 'n tyd in aanhouding is alle klagte teen hom laat vaar. Mangosuthu Buthelezi, die hoof van die Inkatha-Vryheidsparty, het beweer dat die wapens vir sluipmoorde op IVP-leiers bedoel was.

In 2003 is McBride as hoof van Ekurhuleni se metropolisie (verkeersafdeling) aangestel. Op 21 Desember 2006 is hy alleen in Centurion in 'n nagtelike motorongeluk betrokke. Hy word in 2011 op aanklagte van dronkbestuur en dwarsboming van die gereg met vyf jaar gevangenisstraf gevonnis en is gevolglik uit sy pos ontslaan. In April 2013 word hy op parool vrygelaat.

In ‘n regsaak deur McBride teen *The Citizen* het die Konstitusionele Hof van Suid-Afrika op 12 April 2011 beslis dat kritiek beskerm word, selfs al is dit hewig, mits dit 'n eerlike opinie uitspreek, sonder kwaadwilligheid, oor bewese feite. *The Citizen*-koerant het verskeie artikels teen die aanstelling van  McBride in 'n senior polisiepos gepubliseer op grond van die feit dat hy 'n veroordeelde moordenaar was, ondanks die feit dat hy amnestie aan daardie misdaad toegestaan is ingevolge die Wet op die Bevordering van Nasionale Eenheid en Versoening. 34 van 1995 (Versoeningswet). Die hof het geredeneer dat die versoeningswet die feit dat McBride moord gepleeg het, nie verander het nie, en dat die openlike openbare bespreking van sy optrede as 'moordenaar' nie verbied is nie, of dat hy as 'n 'misdadiger' beskryf is en daarom die koerant se grondwetlike reg op vryheid van uitdrukking beskerm onder die Handves van Regte.

Ondanks omstredenheid, word hy in Maart 2014 as die hoof van die Onafhanklike Polisieondersoekdirektoraat van Suid-Afrika (Opod) aangestel.

## Verwysings
Gießen

**Gießen** is die sewende grootste stad in die Duitse deelstaat Hesse met meer as 79&nbsp;000 inwoners. As universiteitstad, setel van die gelyknamige administratiewe streek en distrik en belangrike vervoerknooppunt is dit een van die belangrikste stedelike nedersettings in Sentraal-Hesse. Dit vorm saam met Wetzlar, 'n stad wat ruim 10&nbsp;km wes van Gießen geleë is, 'n agglomerasie met 'n bevolking van sowat 320&nbsp;000.

Met die Justus-Liebig-Universiteit (25&nbsp;000 studente), die *Technische Hochschule Mittelhessen* (meer as 7&nbsp;800 studente), 'n akademie vir administrasie en ekonomiese wetenskappe, die Vrye Teologiese Universiteit Gießen en 'n afdeling van die Hessiese Universiteit vir Polisiediens en Administrasie het vyf instellings vir tersiêre onderwys hul hoof- of 'n takkampus in Gießen.

## Bekende inwoners 
* Justus von Liebig (1803-1873), chemikus

## Verwysings
Henley-on-Klip (rolprent)

**Henley-on-Klip** is 'n Afrikaanse rolprent wat handel oor die busramp wat op 28 Januarie 1970 by die dorp Henley-on-Klip in Gauteng, Suid-Afrika plaasgevind het. Die film is gemaak om die gebeure in herinnering te roep.

## Genre 
Dit is 'n dokumentêr oor die busramp wat die gemeenskap op 28 Januarie 1970 getref het toe 23 leerlinge van die Hoërskool Dr Malan in die ongeluk gesterf het.

## Hoofrolspelers 
* Philip Nolte
*Heinrich Löhrke

## Storielyn 
Johan le Roux, destyds 'n matriekseun, het die Wolraad Woltemade-toekenning ontvang vir sy heldedaad gedurende die insident en sy storie vorm die kern van die film. Die busramp is 'n vergete deel van Suid-Afrika en Meyerton se geskiedenis en baie inwoners van die omgewing het vriende of familie wat deur die ramp geraak is. Dit is juis daarom dat hierdie storie met sensitiwiteit en empatie hanteer word.

Die film is 'n drama gebaseer op werklike gebeure, en fokus op vyf van die gesinne wat geraak is deur die ramp.  Hierdie film sal verseker dat die gebeure van daardie dag nie vergeet word nie, en dit vertel die verhaal van 'n tragiese gebeurtenis wat 'n Afrikaanse gemeenskap saamgesnoer het in hul tyd van nood.

Intense navorsing oor die busramp is gedoen en Johan le Roux se familie was baie nou betrokke by die vervaardiging van die film.

Die draaiboek van die film is geskryf deur Marelize Engelbrecht, 'n professionele draaiboekskrywer en aktrise. Die regisseur was Marguelette Louw.

Die fliek is vervaardig deur L3 Productions; Heinrich Löhrke, Hannes Loock en Marguelette Louw.

## Sien ook 
* Lys van Afrikaanse rolprente
* Henley-on-Klip, die dorp

## Verwysings 
## Eksterne skakels 
*
Ezemvelo KZN-Natuurlewe

**Ezemvelo KZN-Natuurlewe** is 'n regeringsorganisasie wat verantwoordelik is vir die bewaring van die natuur en biodiversiteit in die KwaZulu-Natal-provinsie van Suid-Afrika. Hul hoofkwartier is in Queen Elizabeth Park geleë op die noordelike hange van Pietermaritzburg, KwaZulu-Natal se provinsiale hoofstad.

In 1947 is die Natalse Parke, Wild- en Visbewaringsraad gestig deur wetgewing wat betrekking het op die natuurlewe in Natal en Zoeloeland, destyds 'n enkele provinsie van Suid-Afrika bekend as Natal. Die naam van die organisasie is later vereenvoudig tot die Natalse Parkeraad, tot in 1994.

In 1982 het dr. Mangosuthu Buthelezi die KwaZulu Buro van natuurlike hulpbronne en later die KwaZulu Departement van Natuurbewaring op die been gebring, wat bewaringsgebiede bestuur het in die voormalige KwaZulu-tuisland.

Aan die einde van apartheid het die Natalse Parkeraad en KwaZulu Departement van Natuurbewaring tot 'n enkele organisasie saamgesmelt, wat uiteindelik geheet het die KwaZulu-Natal Natuurbewaringsdiens. Later is die naam verander na Ezemvelo KZN-Natuurlewe.

## Bewaring 
Die Natalse Parkeraad was instrumenteel om die witrenoster (*Ceratotherium simum simum*) van uitwissing te red. Alle witrenosters in Suid-Afrika (meer as 17 000 individue) is vandag afstammelinge van die oorblywende bevolking van Umfolozi. Tans is Ezemvelo KZN-Natuurlewe betrokke by die bewaring van 'n subspesie van die swartrenoster (*Diceros bicornis minor*), waarvan feitlik al die diere in Suid-Afrika ook afstammelinge van die oorblywende bevolking in Umfolozi is.

Die gebiede wat deur Ezemvelo KZN-Natuurlewe bestuur word sluit in nesplekke van die karetseeskilpad en leerskilpad, Coelacanth habitat en drie sentrums van endemisme. Twee van die gebiede wat bestuur word, is wêrelderfenisgebiede (iSimangaliso-vleilandpark en die uKhahlamba-Drakensbergpark).

## Enkele parke wat deur Ezemvelo KZN bestuur word 
* Hluhluwe-iMfolozipark
* iSimangaliso-vleilandpark
* Ithala Wildreservaat
* Krantzkloof-natuurreservaat
* Mkhuze-wildreservaat
* uKhahlamba-Drakensbergpark, deel van die "Maloti-Drakensberg-oorgrensbewaararea"
* Oribi Gorge-natuurreservaat
* Royal Natal Nasionale Park
* Tembe Olifantpark, deel van die "Lubombo-oorgrensbewaararea"
* Umtamvuna Natuurreservaat

Die organisasie bestuur meer as 57 parke.
Hinamatsuri

duimnael|300px|*Hinamatsuri*-poppe
duimnael|300px|Uitstalling van poppe

**Hinamatsuri** () word jaarliks op 3 Maart in Japan gevier. 
Die dag staan ook as die Japannese poppefees of meisiesdag bekend.
Die geluk en gesondheid van jong meisies word op die dag gedenk. Dit is een van twee tradisionele dae wat sedert die 8ste eeu aan kinders gewei word, die ander is seunsdag op 5 Mei.

Poppe word op die dag op platforms met rooi tapyte uitgestal. Die poppe verteenwoordig die keiser, keiserin, hofdames en musikante in tradisionele hofrokke van die Heian-tydperk (794 tot 1185). Hierdie platforms het vyf of sewe trappe. Dit word gewoonlik as volg opgestel:

Boonste vlak (voor 'n goue kamerskerm):
* Keiser met sy rituele staf.
* Keiserin met 'n waaier.

Tweede vlak:
* Drie hofdames met sake ('n drankie).

Derde vlak:
* Vyf manlike musikante.

Vierde vlak:
* Twee imperiale ministers.

Vyfde vlak:
* Drie helpers of samoerai wat die keiser en keiserin beskerm.

Laer vlakke:
* Ander items, soos meubels, gereedskap, koetse, bome, ens.

Families begin gewoonlik om die poppe in Februarie uit te stal en verwyder dit onmiddellik na die fees. Volgens bygeloof sal mense wat die poppe tot na 4 Maart los se dogter eers laat in hul lewens trou.

## Verwysings 
## Eksterne skakels 
*
Salamanca (Chili)

**Salamanca** is 'n Chileense stad en munisipaliteit in Choapa Provinsie, Coquimbo Streek. Dit is geleë 30 km (19 myl) oos van Illapel, die provinsie se administratiewe sentrum, en 316 km (196 myl) noord van Santiago, Chili. Dit word meestal vanaf Los Vilos besoek, wat langs die Panamerican snelweg lê, en verbind die stad met die res van die land.
Zimbabwe African National Union

**ZANU** (*Zimbabwe African National Union*) was  'n militante organisasie, 'n splintergroep van ZAPU (''Zimbabwe African People's Union''), wat teen die wit minderheidsregering van Rhodesië geveg het. ZANU het die verkiesing van 1980 onder leiding van Robert Mugabe gewen. Sewe jaar later het hulle met Joshua Nkomo se ZAPU saamgesmelt om ZANU–PF, die huidige regerende party van die land te vorm.

## Geskiedenis 
duimnael|links|Robert Mugabe in 2008.
ZANU is op 8 Augustus 1963 deur dominee Ndabaningi Sithole in samewerking met die swart prokureur Herbert Chitepo gestig. Hulle was ontevrede met die militante politiek van Joshua Nkomo, die destydse leier van die ZAPU, wat in 1961 verban is. In 1964 benoem Sithole vir Robert Mugabe tot sekretaris-generaal van die organisasie. ZANU was 'n tipiese Afrika-vryheidsbeweging wat eers teen die Britse kolonialiste en later teen die blanke minderheidsregering van Ian Smith gestaan het.

Teen die einde van die sestigerjare kom die gewapende afdelings van ZANU, ZANLA en die radikale ZIPRA, tot stand. Nadat Chitepo deur lede van ZANLA en ZANU (Lusaka, Zambië, 18 Maart 1975) vermoor is, gryp Mugabe die mag binne die party. Vanaf 1975 is ZIPRA en ZANLA se guerillastryders in Mosambiek opgelei.

In teenstelling met die marxistiese-leninistiese ZAPU van Nkomo was ZANU van Mugabe eerder deur maoïsme beïnvloed. As gevolg hiervan is ZANU, anders as ZAPU, nie deur die Sowjetunie ondersteun nie.
Nazi-saluut

duimnael|links|Standbeeld van 'n persoon wat die Olimpiese saluut uitvoer.
duimnael|Kinders salueer die Amerikaanse vlag.

Die **Romeinse saluut**, **Bellamy-saluut**, **Nazi-saluut** of **Olimpiese saluut** is 'n saluut met 'n uitgestrekte arm en die hand na onder. Die saluut is onder ander deur antieke Romeine, Hitler se Nazi's, en vir die Amerikaanse Getrouheidseed (*Pledge of Allegiance*) gebruik. Dit is ook tydens die Olimpiese spele gebruik en verskeie instansies gebruik dit steeds as groetvorm of as gebaar van vriendskap en getrouheid.

## Romeinse saluut 
Die Romeinse saluut (Italiaans: "Saluto Romano") is tydens die 17de of 18de eeu deur toneelspelers gebruik en is so met die Romeine geassosieer. Tydens die regering van die Italiaanse diktator Benito Mussolini word die groet afgestof en in sekere gevalle selfs as verpligtend voorgeskryf. Die saluut is vergesel met die woord "ave" (Latyns vir "gegroet").

## Olimpiese saluut 
Die Olimpiese saluut is 'n variasie van die Romeinse saluut. Die arm word gewoonlik hoër en effens uitwaarts na regs gelig. Hierdie groetvorm is sigbaar op die amptelike plakkate van die Spele van 1924 in Parys

## Bellamy-saluut 
duimnael|Skoolkinders wat die Bellamy-saluut in Mei 1942 uitvoer.

Francis Bellamy, wat die Amerikaanse Getrouheidseed opgestel het, het die Bellamy-saluut daarmee saam beskryf. Gedurende die tyd wat dit gebruik is, het dié gebaar ook as die vlag-saluut bekend gestaan. Gedurende die 1920's en 1930's begin Italiaanse fasciste en Nazi's 'n saluut met dieselfde vorm gebruik. Dit lei tot omstredenheid in die Verenigde State en die saluut word op 22 Desember 1942 deur die Kongres na die "hand-oor-hart"-saluut gewysig.

## Nazi-saluut 
duimnael|links|Die Nazi-saluut word deur kinders van die Hitler-jeugbeweging in Duitsland uitgevoer.

Die Nazi-saluut is as 'n groetvorm in Nazi-Duitsland gebruik. Dit word saam met die woorde "Sieg Heil!" of "Heil Hitler!" gebruik. Dit is in die 1930's deur die Nazi-party ingestel om onderdanigheid aan die party se leier, Adolf Hitler te demonstreer. Die saluut was verpligtend vir burgerlikes, maar meestal opsioneel vir militêre personeel, wat die tradisionele militêre saluut tot kort ná die mislukte aanslag op Hitler in 1944 behou het.

Sedert die Tweede Wêreldoorlog word die gebruik van die saluut as 'n kriminele oortreding in Duitsland, Oostenryk en Tsjeggië beskou. Die saluut word egter steeds deur Neo-Nazi en neo-Fascistiese bewegings gebruik.

## Omstredenheid 
Sommige mense ervaar die saluut (in al sy vorme) as negatief omdat hulle dit met Hitler en die wreedhede van die tyd koppel. Ander sien dit weer as 'n oordrewe reaksie wat eerder met die baie positiewe gebruike daarvan geassosieer moet word. Dit word ook soms deur politici as 'n politieke speelbal gebruik om teenstaanders, wat gewoonlik niks met Naziïsme te doen het nie, verdag te maak. Soortgelyk word dit dikwels deur joernaliste ingespan om sensasie te skep.

## Sien ook 
* Swartmag-saluut

## Verwysings
86ste Oscar-toekenningsaand

Die **86ste Oscar-toekenningsaand** is op 2 Maart 2014 deur die Academy of Motion Picture Arts and Sciences in Hollywood gehou om erkenning te gee aan die rolprente van 2013. Ellen DeGeneres was vir die tweede keer die aanbieder.

Die seremonie het ’n week later as gewoonlik plaasgevind vanweë die uitsaai van die Olimpiese Winterspele 2014, nes in 2006 en 2010. Pryse is in altesaam 24 kategorieë toegeken.

## Pryse 
Hier volg ’n lys van die belangrikste benoemdes. Die wenners word eerste genoem en is in vet druk.

### Erepryse 
* Angela Lansbury
* Steve Martin
* Piero Tosi

### Jean Hersholt- Humanitêre Prys 
* Angelina Jolie

## Verwysings 
## Eksterne skakels 
* Oscars, amptelike webtuiste
* Academy of Motion Picture Arts and Sciences, amptelike webtuiste
* 
* 15px Hierdie artikel is vertaal uit die Engelse Wikipedia
Jared Leto

**Jared Joseph Leto** (geb. 26 Desember 1971 in Bossier City, Louisiana) is ’n Amerikaanse akteur, musikant, vervaardiger, aktivis, fotograaf en sakeman. Hy het sy loopbaan vroeg in die 1990's afgeskop in die TV-reeks *My So-Called Life* (1994).

## Loopbaan 
[duimnael|links|Leto tree in [Nederland op.]]

In 1995 het hy sy rolprentdebuut gemaak in *How to Make an American Quilt* en in 1997 lof ontvang vir sy spel in *Prefontaine*. Leto het hierna byrolle gehad in *The Thin Red Line* (1998), *Fight Club* (1998) en *American Psycho* (2000), sowel as die hoofrol in *Urban Legend* (1998). In 2000 het hy lof ontvang vir sy uitbeelding van die heroïenverslaafde Harry Goldfarb in *Requiem for a Dream* (2000). Hy het daarna op sy musiekloopbaan gekonsentreer en toe in 2002 in *Panic Room* (2002), *Alexander* (2004), *Lord of War* (2005), *Lonely Hearts* (2006), *Chapter 27* (2007) en *Mr. Nobody* (2009) gespeel. Hy het sy debuut as regisseur in 2012 gemaak met die dokumentêre prent *Artifact*.

Leto het groot lof ingepalm vir sy rol as ’n transgender-vrou in *Dallas Buyers Club* (2013) en het in 2014 onder meer ’n Oscar as beste manlike byspeler daarvoor gewen. Hy word beskou as ’n metodetoneelspeler wat sy rolle deeglik navors en dit met oorgawe vertolk. Hy is ook baie kieskeurig met sy rolle.

## Musikant 
Leto is die hoofsanger en -liedjieskrywer van die musiekgroep Thirty Seconds to Mars, wat hy in 1998 in Los Angeles, Kalifornië, gestig het saam met sy ouer broer, Shannon Leto. Hul debuutalbum van 2002 met dieselfde naam het groot lof ingepalm, maar beperkte sukses behaal. Die groep het wêreldwyd roem behaal met hul tweede album, *A Beautiful Lie* (2005). Ook hul volgende albums, *This Is War* (2009) en *Love, Lust, Faith and Dreams* (2013), het lof ingepalm en sukses behaal. In Mei 2013 het die groep reeds meer as 10&nbsp;miljoen albums wêreldwyd verkoop.

Leto was ook die regisseur van musiekvideo's, onder meer *The Kill* (2006), wat die MTV Video Music Award gewen het, *Kings and Queens* (2009) en *Up in the Air* (2013).

## Verwysings 
## Eksterne skakels 
* Amptelike webtuiste
* 

* 15px Hierdie artikel is vertaal uit die Engelse Wikipedia
Buffalo Bay Point

**Buffalo Bay Point** is 'n baie klein onbewoonde stukkie land aan Muskeg Bay in die Lake of the Woords, wat in die noorde van die Amerikaanse deelstaat Minnesota gelë is.

Die gebied word deur die Kanadese provinsie Manitoba begrens, maar dit vorm ‘n Amerikaanse eksklawe want dit is aan die suide van die 49ste breedtegraad gelë, wat as ‘n deelte van die grens met Kanada diens. Buffalo Bay Point se grens met Kanada loop vir net 120 m.

Buffalo Bay Point is ter weste van Elm Point en Northwest Angle gelë, wat ander Amerikaanse eksklawes is.

## Eksterne skakels 
* Northwest Angles:One Exclave May Hide Another